Kaukazinis kėnis

:  *Abies nordmanniana* subsp. *nordmanniana*
:  *Abies nordmanniana* subsp. *bornmuelleriana*
:  ''Abies nordmanniana'' subsp. ''equi-trojani''

**Kaukazinis kėnis** (*Abies nordmanniana*) – pušūnų (*Pinophyta*) skyriaus, pušinių šeimos (*Pinaceae*) spygliuočių medžių rūšis.

## Paplitimas
Rūšis savaime paplitusi Juodosios jūros pietinių ir rytinių pakrančių kalnuose (Turkijoje, Gruzijoje, Armėnijoje, Azerbaidžane, pietvakarinėje Rusijoje palei Juodosios jūros rytų pakrantę).

Natūralaus paplitimo areale virš jūros lygio auga 500–2001 m aukštyje, kur per metus iškrinta nuo 1000 mm ir daugiau kritulių.

## Apibūdinimas
Kaukaziniai kėniai yra piramidės formos visžaliai, spygliuočiai medžiai, be to, aukščiausiai išaugantys vietiniai Europos medžiai. Jų aukštis jų savaiminio paplitimo regionuose įprastai siekia 40-50 m aukštį. Stambūs individai, esantys 61 m aukščio su kamieno skersmeniu iki 2 m gerokai reti. Kaip teigia juos tyrinėję specialistai, Vakarų Kaukaze esančiame Kaukazo rezervate prie Mzymtos upės yra užregistruotas 78 m aukščio šios rūšies medis. Taip pat yra pranešimų, kad Vakarų Kaukaze auga ir iki 85 m aukščio šios rūšies medžiai, bet tokie pranešimai gali būti niekuo nepagrįsti, nes niekur nėra oficialaus patvirtinimo.

Žievė pilka, lygi, o brandaus amžiaus individų įtrūkusi. Spygliai 1-3 (-3,5) cm ilgio ir 0,1-0,2 cm pločio, pailgi, plokšti, viršutinėje pusėje tamsiai žali, apatinėje pusėje su dviem porų juostelėmis. Moteriški kankorėžiai cilindriški, 10-20 cm ilgio, 4-5 cm pločio, sudaryti iš 150–200 plaušelių. Sėklos 6 mm ilgio, su 22 mm ilgio sparneliu.

## Porūšiai
Išskiriama nuo dviejų, iki tryjų porūšių:
* ***Abies nordmanniana'' subsp. ''nordmanniana***; šiauryčiausias kaukazinių kėnių porūšis. Savaime auga Vakarų Kaukaze ir šiauryčių Turkijoje;
* ***Abies nordmanniana'' subsp. ''bornmuelleriana***; savaime auga šiaurinėje Turkijoje. *A. bornmuelleriana* Mattf. ir *A. equi-trojani* Asch. et Sint. ex Boiss. taksonominis statusas yra ginčytinas, bet Mattfeldas, Bornmülleris ir von Handel-Mazzetti (1925) jas aprašė kaip atskiras rūšis, tačiau vėliau jos buvo patikslintos kaip *A. nordmanniana* porūšiai (Coode & Cullen, 1965), ir šiuo metu tai yra labiausiai priimtina nuomonė. „Euro+Med PlantBase“ (Euro+Med, 2006) ir pasaulinė gamtos apsaugos organizacija (Knees & Gardner, 2011) *A. bornmuelleriana* traktuoja kaip *A. nordmanniana* subsp. *equi-trojani* sinonimą. Vietiniuose tyrimuose jos ir toliau dažniausiai nurodomos kaip atskiros rūšys (pavyzdžiui, Bergmann, Hosius, & Leinemann, 2013; Liepelt, Mayland-Quellhorst, Lahme, & Ziegenhagen, 2010; Linares, 2011; Scaltsoyiannes, Tsaktsira, & Drouzas, 1999). Senesnėje literatūroje buvo įtariama, kad abi rūšys yra hibridinės kilmės (Klaehn & Winieski, 1962).
* **[[Abies nordmanniana subsp. equi-trojani|''Abies nordmanniana'' subsp. ''equi-trojani'']]**; pietvakariausias kaukazinių kėnių porūšis. Savaime auga nedideliame šiaurvakarių Turkijos pakraštyje. Dalies mokslininkų laikomi kaip atskira kėnių genties *Abies equi-trojani* rūšimi, ypač Turkijoje. „Euro+Med PlantBase“ (Euro+Med, 2006) ir pasaulinė gamtos apsaugos organizacija (Knees & Gardner, 2011) *Abies bornmuelleriana* arba *Abies nordmanniana* subsp. *bornmuelleriana* augančius šiaurinėje Turkijoje, traktuoja kaip *Abies nordmanniana* subsp. *equi-trojani* sinonimą, tai yra *Abies nordmanniana* subsp. *equi-trojani* porūšio populiacijos dalimi.

## Panaudojimas
Kaip dekoratyvinis medis dažnai sodinamas parkuose ir didesniuose soduose. Kaukaziniai kėniai – viena svarbiausių Europoje kalėdinėms eglutėms auginamų rūšių, mėgstami dėl patrauklių spygliukų, kurie nėra aštrūs ir, medžiui išdžiūvus, lengvai nebyra kaip eglučių spygliukai.

Mediena minkšta, naudojama popieriaus gamybai, lengvoms konstrukcijoms.

## Auginimas Lietuvoje
Kaukaziniai kėniai gali augti tik Lietuvos pajūrio regionuose, kur žiemos švelnesnės, o Rytų ir Vidurio Lietuvoje dažnai medeliai apšąla. Nepaisant tai, ir pajūryje augantys kaukaziniai kėniai, aukščiu niekada neprilygs vietinėms populiacijoms augančioms Kaukazo regione ir šiaurės Turkijoje.

*Abies nordmanniana* subsp. *nordmanniana* porūšis gali augti 5a, 5b, 6a, 6b, 7a, 7b, 8a, 8b, 9a atšiaurumo zonose.

## Sinonimai
* *Abies nordmanniana* f. *aurea* Beissn.
* *Abies nordmanniana* f. *pendula* (M.Young) Beissn. 
* *Abies nordmanniana* f. *robusta* Beissn.
* *Abies nordmanniana* var. *leioclada* (Steven) Czeczott
* *Abies nordmanniana* var. *tortifolia* (Rehder) L.H.Bailey 
* *Abies pectinata* var. *leioclada* (Steven) Link ex Carrière 
* *Abies picea* var. *leioclada* (Steven) Lindl. & Gordon 
* *Picea nordmanniana* Loudon 
* *Pinus abies* var. *leioclada* (Steven) Endl. 
* *Pinus abies* var. *nordmanniana* (Steven) F.Muell. 
* *Pinus nordmanniana* Steven 
* *Pinus picea* var. *leioclada* (Steven) Ledeb.

## Taip pat skaitykite
* Europos aukščiausios medžių rūšys
* Azijos aukščiausios medžių rūšys
* Europinis kėnis

## Šaltiniai

## Nuorodos
* euforgen.org / Abies nordmanniana / Caucasian fir

## Galerija

Uludağ köknarı üst.jpg|Spygliai
Abies nordmannia Zweig Detailaufnahme.jpg|
Abies spec.jpg|Vyriški kankorėžiai
Abies nordmanniana bark and trunk.JPG|Kamienas ir žievė
Abies nordmanniana Uludag 2.jpg|*Abies nordmanniana* subsp. *equi-trojani* porūšio augavietė Turkijoje prie Uludago
Abies nordmanniana forest, Gagra, Abkhazia 2.jpg|*Abies nordmanniana* subsp. *nordmanniana* porūšio miškas Abchazijoje prie Gagros
Abies_nordmanniana_snow.jpg|Kaukaziniai kėniai žiemą netoli Dombajaus gyvenvietės esančios Karačiajų Čerkesijoje
Julgransförsäljning utanför Lunds domkyrka.jpg|Parduodami kaukaziniai kėniai prie Lundo miesto katedros
Christmas tree.jpg|Papuoštas kalėdine eglute
Abies nordmanniana crosssection.jpg|Kamieno skersinis pjūvis